Badlands posa el punt final a l’edició 2018 de Raconets a la Torre de Santa Anna
24 de maig 2018

![Imagen 1](/media/icknj3pa/30_c_raconets-conciertos-saguntreviu-sang-vella-63.jpg)![Imagen 2](/media/ienjghv1/30_c_raconets-conciertos-saguntreviu-sang-vella-77.jpg)

Últim cap de setmana de l’edició d’enguany de RACONETS, que una altra vegada ha trobat a artistes de totes les disciplines pels carrers de Sagunt. Les últimes propostes no anaven a ser menys que la resta i s’han programat més de 12 hores d’activitats durant este  divendres i dissabte.

  

El festival Més Que Murs (MQM), amb la col·laboració dels alumnes de l'IES Clot del Moro, pintaran un mural al ritme de Xino DJ, integrant de Gravity Sound System (18 hores). Badlands (20 hores), un dels grups més populars de tota l’escena valenciana (guanyadors de Sona La Dipu 2015 i amb una extensa cartera de concerts realitzats arreu de tot Espanya), serà el principal nom d’esta última jornada, que tindrà com a escenari la Torre de Santa Anna. Quan acabe el concert, Explora Sagunto farà una visita guiada a través del Sagunt medieval y finalitzarà a la plaça de la Pexcateria, on posarà el punt final Mistela!.

  

El dissabte, Raconets continuarà amb el vermut musical en A Cualquier Otra Parte amb el DJ Tristan Smag (12.30 hores) i a la vesprada tindrà lloc la festa de cloenda al C.C. L’Epicentre (20 hores) amb el concert de Freak Frogs, el radio-show La Ciudad Prohibida i la millor musica funky i negra de Vitamine Collective.

  

Un altre any, el mes de maig tornarà a omplir els carrers de Sagunt d’art gràcies a RACONETS, organitza’t per Sagunt ReVIU. Després de l’acollida de l’any passat, en 2018 s’ha ampliat la programació d’esta proposta i s’ha omplit de cites culturals en la ciutat.

  

Raconets és una iniciativa ciudatana i autogestionada que busca treure l’art al carrer i proposar-lo com a motor de canvi social a la ciutat de Sagunt, a més d'omplir en valor el comerç local.

  

A més d’una llarga llista d’activitats culturals, Raconets també vol ser un impuls per a iniciatives ciutadanes. L’any passat, el manifest demanava un canvi en les ordenances municipals perquè afavoriren la creació i l’art en directe. Enguany, Les Corts han aprovat una nova Llei d’Espectacles i el nou manifest demana que s’aplique en la localitat de Sagunt, que a més ha sigut recentment proclamada Capital Cultural Valenciana.

​  

![](/media/hwkmxlee/30_c_raconets-conciertos-saguntreviu-sang-vella-79.jpg)  

*   [](http://www.facebook.com/sharer.php?u=https://aytosagunto.es/va/actualitat/badlands-posa-el-punt-final-a-l-edicio-2018-de-raconets-a-la-torre-de-santa-anna/ "Facebook")
*   [](http://twitter.com/share?url=https://aytosagunto.es/va/actualitat/badlands-posa-el-punt-final-a-l-edicio-2018-de-raconets-a-la-torre-de-santa-anna/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/badlands-posa-el-punt-final-a-l-edicio-2018-de-raconets-a-la-torre-de-santa-anna/ "Linked In")
*   [](mailto:?body=https://aytosagunto.es/va/actualitat/badlands-posa-el-punt-final-a-l-edicio-2018-de-raconets-a-la-torre-de-santa-anna/)